Source: http://avmr.ro/categorie/articole-si-stiri/articole-mineriade/c40-2008/
Timestamp: 2018-10-19 15:36:00+00:00

Document:
Basescu a iesit presedinte pe greseala lui Geoana
29 decembrie 2008 Viorel Ene Comentarii 0
♦ Ion Iliescu ne-a spus ieri de ce l-a numit prostanac pe Mircea Geoana. Greseala care i-a atras celebra porecla l-a facut pe Adrian Nastase sa piarda alegerile pentru prezidentiale. “El (Geoana – n.r.) a gresit in 2004, ne-a declarat Iliescu. Anuntandu-se ca posibil viitor premier, a spus ca noi nu mai avem nevoie de voturile PRM-ului. Astfel a castigat Basescu cu 250.000 de voturi. Altminteri, daca nu era votul acesta al PRM-ului, aceasta im-prudenta a domnului Geoana… de aici a aparut aceasta poveste”
♦ Referitor la evenimentele comemorative de la Cimitirul Eroilor, fostul presedinte considera ca presa a mintit atunci cand a spus ca a fost huiduit si ultragiat de revolutionari. Ouale clocite aruncate asupra fostului presedinte, acesta le considera tot un neadevar, iar pe Teodor Maries, presedintele Asociatiei 21 Decembrie, Ion Iliescu il vede un impostor care nu are legatura cu revolutionarii autentici, fiind platit de o forta ostila. Tot inventia presei a fost si atunci cand s-a spus ca ofiterii SPP i-au recomandat sa nu mai apara in public
♦ Rivalitatea intre Mircea Geoana si Ion Iliescu pare sa se fi atenuat. Nevoit sa aleaga intre liderul PSD si Miron Mitrea, Iliescu s-ar indrepta spre Geoana, neputand sa uite “tradarea” lui Mitrea din aprilie 2005, cand Geoana a fost ales presedinte, sustin surse social-democrate. In interiorul formatiunii circula unele zvonuri conform carora, pe filiera Miron Mitrea, au fost transmise niste “instiintari” liderilor din teritoriu cum ca Ion Iliescu ar “aduna” oamenii pentru sustinerea convocarii unui Congres extraordinar care sa-l dea jos pe Geoana
Reporter: De ce, dupa 18 ani in care ati participat la comemorari ale Revolutiei, ati fost atacat de oameni? De ce nu s-a intamplat acest fenomen si mai inainte?
Ion Iliescu: Aceasta situatie se poate imparti in doua probleme separate. Pe de o parte pot numi provocarile propriu-zise si dimensiunea lor, provocari s-au petrecut atat duminica la Cimitirul Eroilor Revolutiei, cat si in ziua de luni in Piata Revolutiei. In fapt, dimensiunea provocarilor a fost minora, iar ceea ce este cu adevarat grav este modul in care presa scrisa si unele posturi de televiziune au exacerbat situatia si au facut eveniment din niste situatii izolate, provocate de niste oameni despre a caror moralitate si calitate nu vreau sa vorbesc. Cred ca este mai nociv ceea ce a facut presa, inclusiv ziarul dumneavoastra, prin relatarile care nu au nimic de-a face cu adevarul si care prezinta lucrurile de o maniera exacerbata. In al doilea rand, ca si in ultimii 18 ani am mers in Cimitirul Eroilor, pe care noi l-am creat, nu cei care isi aroga niste pozitii si drepturi pe care nu le au. Noi, an de an, am depus coroane la Cimitirul Eroilor, si in toate locurile semnificative ale Revolutiei. Dupa ce s-a incheiat ceremonia de la cimitir, au fost niste elemente izolate care au aruncat niste bani si unul a huiduit. Despre cel din urma am inteles ca este certat cu toti vecinii din blocul unde locuieste, ca a fost reclamat la politie si chiar ca si-ar fi amenintat vecinii ca da foc blocului. Cat despre batranul de luni, omul o fi avut motivele lui sa fie amarat si sa vina acolo. Era suparat ca i-au murit copiii. Dar cand? In 1993-1994, nu la Revolutie! Acesti oameni au fost incitati, pusi, animati de diferiti oameni interesati.
Nu am fost huiduit de revolutionari
R.: Cum se explica, totusi, ca acesti oameni interesati au aparut acum, si nu, de pilda, in timpul regimului Emil Constantinescu? Atunci nu ati patit asa ceva…
I.I.: Poate ca pe unii ii deranjeaza faptul ca, de patru ani de zile, nu mai indeplinesc nici o functie in stat. Functia de sef al statului… De fapt, dupa ultimele alegeri parlamentare, m-am si retras si nu am mai participat la alegeri. In ciuda faptului ca am facut acest pas inapoi, din punct de vedere al implicarii mele in conducerea statului, pe unii ii deranjeaza ca Iliescu inca mai pastreaza o imagine. Iar dumneavoastra va permiteti sa spuneti ca este o agonie a acestei imagini. Multi afirma ca Iliescu ar fi fost huiduit si ultragiat de revolutionari. Aceasta este o minciuna! Maries, care vorbeste din aceasta calitate, de fapt nu o are, nimeni nu i-o recunoaste. Pentru ca nu are certificat de revolutionar, el ii provoaca si pe altii, care aspira sa primeasca astfel de certificate, alimentandu-le nemultumirile, dar asta nu are nimic de-a face cu Iliescu.
Aceasta minciuna a fost vehiculata de presa
R.: Daca Maries nu este revolutionar, cum reuseste sa treaca drept unul si, mai mult, sa vorbeasca in numele Asociatiei “21 Decembie”?
I.I.: El are, in primul rand, impertinenta sa vorbeasca in numele revolutionarilor, si asta ii indigneaza pe adevaratii revolutionari. El nu are nici un drept in acest sens si asupra acestei calitati. In al doilea rand, s-a instalat, nu stiu prin ce mister, dupa anul 2000 – ca, pe vremea CDR-ului, Asociatia era cuplata cumva cu PNT-CD si cu Emil Constantinescu, iar doi dintre liderii Asociatiei au fost si deputati in Parlamentul Romaniei. Dupa aceea, cand domnul Maries a ajuns presedintele asociatiei, mi-au explicat ca, la ei, aceasta functie nu este una politica, ci una administrativa. Asociatia “21 Decembrie” a fost fondata in 1990 de cei care au fost pe baricade in noaptea de 21 spre 22, adica Dan Iosif, Silaghi, Cristian Iliescu si altii, care astazi nu mai sunt membri. Nici nu stiu cine sunt acum membrii asociatiei. Chiar daca doi dintre liderii asociatiei au venit ieri (luni – n.r.) sa-si ceara scuze in numele organizatiei, pe mine ma deranjeaza ca ei tolereaza personaje ca acest Maries si ii permit sa vorbeasca in numele revolutionarilor. Deci, aceasta minciuna a fost preluata, vehiculata si amplificata de presa si este mai nociva decat actul in sine al acestei diversiuni pe care o alimenteaza un om ca Maries. Apoi, chiar la dumneavoastra in ziar, am citit ca luni, in fata Televiziunii, eu am fost huiduit. Este o minciuna! Pot spune ca, dupa primul eveniment, fostii revolutionari s-au strans in jurul meu, iar Liga de Onoare a revolutionarilor a emis un comunicat de protest, pe care presa nu l-a preluat. Asta este surprinzator si ii indigneaza pe adevaratii revolutionari.
Maries, in mod cert, este instrumentul cuiva
R.: Sunteti un om de referinta in istoria acestei tari si, mai mult, o enciclopedie politica a Romaniei. Din aceste perspective, cine credeti ca l-a provocat pe Maries sa actioneze impotriva dumneavoastra? Trebuie sa aveti macar o presupunere, daca nu o certitudine in acest sens.
I.I.: El este, in mod cert, instrumentul cuiva. Totusi, este o intrebare foarte pertinenta, de exemplu, cu ce bani, un om care nu stiu daca are vreo meserie macar – parca stiu ca a fost portar la o echipa de fotbal din Caransebes – si care nu a fost macar pe baricade, sa ajunga intr-o asemenea pozitie. El se lauda ca a fost prezent la manifestatiile din anul 1990, unde ar fi fost remarcat. A intrat in cercurile superioare ca incitator in acele evenimente. Asa s-a facut remarcat! Nu pot, totusi, sa acuz pe cineva anume. Dar cineva il plateste, pentru ca a fi presedintele unei asociatii, este ca si cel care este presedinte de bloc, nu are o meserie.
Presa a inventat o ostilitate din partea manifestantilor
R.: Ofiterii Serviciului de Paza si Protectie v-au atras atentia ca veti fi intampinat cu ostilitate la evenimentele din ultimele zile?
I.I.: Acesta este un alt neadevar. Cum sa-si permita SPP-ul sa faca asa ceva!? Misiunea lor este sa protejeze demnitarii. Ceea ce au si facut! Eu nu am intrat in contact cu nimeni, nu am fost lovit sau agresat. Chiar acum ma uit in ziarul dumneavoastra si citesc despre omul acela cu ouale clocite. Pe mine nu m-a lovit nimic, am fost aparat chiar de oamenii care veneau acolo sa depuna coroane. A fost un incident neimportant, doar ca presa a inventat imediat o ostilitate din partea revolutionarilor fata de mine, care, de fapt, au fost indignati de cele petrecute si au fost solidari cu mine.
Situatia a fost fortata de pozitia neserioasa a liberalilor
R.: Revenind la evenimentele pe care le comemoram in aceste zile, era soarta cuplului Ceausescu hotarata de fosta Uniune Sovietica, indiferent daca dumneavoastra sau altcineva s-ar fi pregatit sa preia puterea?
I.I.: Bineinteles! Tot ce trebuia in acele momente era un catalizator. Rolul meu, dincolo de orice lipsa de modestie, dupa parerea mea este ca am fost acel catalizator, si am reusit sa strang lumea in jurul unei idei si al unui simbol.
R.: Daca ati fi fost presedintele partidului in continuare, ati fi mers, astazi, la guvernare cu PD-L?
I.I.: Pana in prima saptamana de alegeri, nimeni nu ar fi acceptat o asemenea idee. Situatia a fost fortata de pozitia, sa spunem, neserioasa, a liberalilor. Totusi, majoritatea stabila care se formeaza acum va putea fi benefica pentru tara. Dincolo de resentimentele celor doua formatiuni, totul ar putea iesi bine pentru Romania.
Geoana, imprudent când s-a dispensat de voturile PRM
R.: Cum vedeti ascensiunea lui Mircea Geoana, pe care candva l-ati facut “prostanac”?
I.I.: Cred ca evolutia vietii noastre politice este rezultatul unui vot liber pentru alegerile parlamentare, care a determinat ca cele doua partide sa aiba o majoritate covarsitoare in Parlamentul Romaniei. Despre cum i-am spus eu lui Geoana, se fabuleaza prea mult. El a gresit in 2004. Anuntandu-se ca posibil viitor premier, a spus ca noi nu mai avem nevoie de voturile PRM-ului. Astfel a castigat Basescu cu 250.000 de voturi. Altminteri, daca nu era votul acesta al PRM-ului, aceasta imprudenta a domnului Geoana… de aici a aparut aceasta poveste.
R.: Legat de convorbirea in care Miron Mitrea spune ca are coltii infipti in beregata lui Mircea Geoana, cine credeti ca are dreptate dintre cei doi?
I.I.: O sa fie o discutie in partid care sa lamureasca lucrurile.
R.: Credeti ca-l mai poate ierta vreodata Mircea Geoana?
I.I.: N-are importanta. Chiar daca sunt relatii tensionate, Geoana este un om responsabil care trebuie sa aiba in vedere interesul partidului.
Se incinge lupta intre taberele din PSD
Accesul la guvernare al PSD, dar mai ales infratirea cu PD-L, a ascutit „lupta de clasa” in partidul condus de Mircea Geoana. Astfel, potrivit sefului PSD, la ora actuala, in partid isi disputa intaietatea nu mai putin de sase grupari. In fapt, doua puternice, celelalte fiind dispuse oricand sa sara dintr-o barca in alta. Marea masa a partidului, care s-a conformat regulilor impuse de Mircea Geoana, se contrapune frustratilor din PSD care si-au coagulat in jurul lor baronii locali.
Harta teritoriala a feudelor anti-Geoana
Chiar daca gruparea constituita in jurul lui Mircea Geoana pare a fi stapana pe situatie, din spate vine in forta Miron Mitrea, care are sustinerea unor structuri puternice din teritoriu pe care fostul sindicalist a stiut sa si le cultive. La loc de frunte sta filiala Vrancea, pastorita de baronul Marian Oprisan, in care si-a gasit locul si nasul de cununie al fiului lui Miron Mitrea, deputatul Cristian Dumitrescu. O alta organizatie puternica aflata in spatele lui Mitrea este cea de la Constanta, judet in care, pe vremea cand era ministru al transporturilor, Mitrea isi facuse chiar si o televiziune. In fieful baronilor Radu Mazare si Nicusor Constantinescu si-a gasit un loc de parlamentar si sotia lui Miron Mitrea, Manuela, care, dupa alegerile locale, estimand ca nu mai are loc eligibil in Mehedinti, a candidat la Constanta. In Mehedinti a ramas insa finul lui Miron Mitrea, Eugen Nicolicea, care ii aduce nasului plocon si acest judet. De asemenea, Mitrea are spatele asigurat si in judetele Buzau, Sibiu si Vaslui, unde a reusit sa-si impuna protejatii. Situatia e mai problematica in Bucuresti, unde presedintele de filiala Marian Vanghelie e stapan pe situatie. Poate din acest motiv, Miron Mitrea nu a reusit sa castige un mandat de deputat pentru fina sa Claudia Petcu, sotia sindicalistului Marius Petcu.
Iliescu nu l-ar alege pe Mitrea in defavoarea lui Geoana
Intre presedintele de onoare al PSD, Ion Iliescu, si liderul actual al formatiunii, Mircea Geoana, rivalitatea este veche. Iliescu nu s-a ferit niciodata sa-si spuna deschis propriile opinii despre Geoana, nici macar atunci cand l-a catalogat “prostanac” in plina sedinta a grupului senatorial PSD. Lucrurile par sa se mai calmat in ultima vreme, mai ales dupa aparitia “atacurilor dure” ale lui Miron Mitrea la adresa liderului PSD. Surse social-democrate ne-au declarat ca liderul de onoare al PSD
s-a mai apropiat cu sfaturi si indemnuri de Geoana. Aceleasi surse ne-au precizat ca, pus sa aleaga intre liderul PSD si Mitrea, Iliescu s-ar indrepta spre Geoana, neputand sa uite “tradarea” fostului coordonator de campanie al social-democratilor din aprilie 2005, cand Geoana a fost ales presedinte. In interiorul formatiunii circula unele zvonuri conform carora pe filiera Mitrea au fost transmise niste “instiintari” liderilor din teritoriu cum ca Iliescu ar “aduna” oamenii pentru sustinerea convocarii unui Congres extraordinar care sa-l dea jos pe Geoana. Oricum, potrivit statutului PSD, ar urma ca in decursul lunii ianuarie sa aiba loc un congres ordinar al social-democratilor.
Hrebenciuc, Nastase, Vanghelie, Mazare, anti-PSD – PD-L
Nici de la votul din partid dat pentru demararea negocierilor cu PD-L nu au lipsit vocile vehemente care nu imbratiseaza opiniile liderului PSD, Mircea Geoana. Constituirea aliantei guvernamentale PSD-PD-L a fost votata de 41 dintre membrii Comitetului Executiv National (CExN) al partidului, 17 membri exprimandu-si preferinta pentru o aliere cu PNL. Printre nemultumitii deciziei majoritate s-au aflat presedintele de onoare al PSD, Ion Iliescu, presedintele Consiliului National (CN), Adrian Nastase, fostul lider al deputatilor PSD, Viorel Hrebenciuc, dar si cei sapte reprezentanti ai organizatiei PSD Bucuresti – intre care si liderul organizatiei, Marian Vanghelie. De aceeasi parte a baricadei s-au aflat reprezentantii organizatiilor Buzau, condusa de senatorul Ion Vasile, Constanta (lider, Radu Mazare), Sibiu (presedinte Ioan Cindrea), Vaslui (lider Dumitru Buzatu). Liderul Consiliului National al formatiunii, Adrian Nastase, a transmis presedintelui partidului si membrilor CN o scrisoare in care ii informa asupra rolului Consiliului in luarea deciziilor privind aliantele politice si electorale, programul de guvernare, structura si componenta nominala a Guvernului, programul legislativ al Guvernului etc.
“Hotararile adoptate vor fi validate de catre Consiliul National. (…) CN hotaraste incheierea aliantelor politice, precum si comasarea prin fuziune sau absortie cu alte partide sau formatiuni politice la propunerea Comitetului Executiv National si valideaza hotararile Comitetului Executiv National privind programul de guvernare si confirma propunerile de membri ai Guvernului”, a mai mentionat Nastase in textul trimis colegilor social-democrati.
Sursa: Lidia Popeanga-Mitchievici, Alecu Racoviceanu, Gardianul, 24.12.2008
Ce nu-i pot ierta domnului Iliescu
De mai bine de doua saptamani spuma deontologilor se da de ceasul mortii cu analize pe tema alegerilor si formarii noii coalitii care a dat, pana la urma, guvernul d-lui Emil Boc, de ti se face si frica sa mai bagi chiar si radiatorul in priza.
CrAciunul se lasA aSteptat, iata, cu o noua si ampla „analiza”a acelorasi, despre uluitoarele fapte de arme ale catorva domni, care cu un vajnic patriotism si avant revolutionar l-au gratulat pe fostul presedinte Iliescu, (ales de romani in acelasi fel cu ceilalti presedinti), cu o ploaie de oua si monede, ca semn al respectului si recunostintei pe care i-o poarta. Nefiind nici analist, nici scriitor, nici deontolog am sa ma limitez sa impartasesc celor care mai sunt interesati, de ce anume nu pot eu, ca om, sa-l respect pe acest domn, care, – intamplator sau nu -, s-a aflat, poate prea multi ani la conducerea Romaniei.
Nu voi emite judecati, deoarece, odata cu trecerea anilor, am capatat un alt inteles al vorbelor Evangheliei dupa Luca, ce spun ca e bine sa nu judeci pe altii si sa fii in stare sa ierti aproapelui tau. Si, oricum sunt destui cei care nu traiesc decat judecand pe altii? Am sa ma limitez sa spun doar ca daca acum zece ani credeam ca daca Ion Iliescu nu ar fi existat, politica si politicienii nostri ar fi aratat altfel, subintelegand prin aceasta ca insasi tara ar fi avut alta imagine, in acest moment sunt aproape sigur ca in absenta acestuia politica si politicienii noastra/nostri ar fi fost sensibil aceeasi/aceiasi.
Intr-un fel sau altul, si acum, dupa „genialul”vot uninominal, politicianul roman isi atesta originea si se perpetueaza dupa cum se vede, tot de la modelul Iliescu. Avea dreptate d-l Basescu: marele blestem al tarii noastre este acela de a avea de ales cel putin la varf, si pentru multi ani de acum incolo, dintre comunisti. Faptul ca acestia poarta papion, gesticuleaza cu stilouri „Mont Blanc”, poarta ceasuri „Audemars Piguet” si costume „Ermenegildo Zegna” este doar semnul bunastarii lor. Trasaturile care ii deosebesc de multi dintre romanii ne-politicieni sunt cele morale: nu isi respecta cuvantul, sunt capabili de mojicii fara seaman, isi mint cu zambetul pe buze atat electoratul, cat si pe cei apropiati, si confunda un grup de interese, mai ales cu propria gasca, sau propria familie etc. Am incetat, deci sa-l mai socotesc tap ispasitor pe dl. Iliescu pentru ceea ce inseamna azi, in Romania, „clasa politica”.
Iar in afara de vinovatiile pe care istoria i le va stabili in legatura cu lovitura de stat din decembrie 1989, eu, personal, mai am doar un motiv pentru care nici acum si cu siguranta ca niciodata nu voi putea sa-l iert pe acest om. Si anume acela de a fi fost, alaturi de altii asemenea lui, cel care prin mijloace mizerabile a oprit un intreg popor sa-si iubeasca si sa-si primeasca inapoi regele. As vrea sa va cer sa va amintiti procedeele inimaginabile si grotesti prin care dl. Iliescu l-a umilit ani de-a randul pe Regele Mihai, singura figura luminoasa a existentei recente a acestui popor indobitocit, singurul capabil, cu lumina lui sa anuleze canalele urii raspandite in toate nivelele societatii romanesti din ultimii cincizeci si mai bine de ani.
Nu voi putea niciodata sa-i iert d-lui Iliescu faptul ca a anulat atunci, cu buna stiinta, nu alegerea monarhiei ca o alta forma de guvernamamt, ci, poate chiar sansa renasterii unei alte forme de sentiment al comuniunii, intr-o Romanie idiotizata timp de 45 de ani de un comunism atroce, prizonieri intr-o republica falsa, in care cu exceptia a doi-trei oameni, NIMENI nu a avut curajul de a se razvrati. N-o sa-i pot ierta d-lui Iliescu scuipatul pe care l-a aruncat pe obrazul acestui popor care ar fi putut sa-si aminteasca de timpurile in care monarhul era singurul din clasa conducatoare care era deasupra oricarei indoieli atunci cand se stia ca isi iubeste poporul si nu era o exagerare cand se stia despre popor ca isi iubeste suveranul. In rest, Doamne ajuta si Craciun fericit tuturor!
Sursa: Octavian Hoandra, Ziua, 24.12.2008
Comunicat al “dezaxatilor” care cer judecarea lui Ion Iliescu
25 decembrie 2008 Viorel Ene Comentarii 0
Membrii Asociatiei Victimelor Mineriadei din 1990, ai Grupului Independent pentru Democratie, ai Asociatiei Adevar si Dreptate si ai Asociatiei Civic Media, membrii seniori ai Ligii Studentilor…si lista este deschisa se declara solidari cu cetateanul care l-a bombardat cu oua clocite pe Ion Iliescu, in ziua comemorarii victimelor din 22 decembrie 1989.
In opinia noastra acesta a dovedit un inalt spirit civic, curaj si bun simt, reactia sa reprezentand o replica intemeiata la adresa lui Ion Iliescu.
Condamnam reactia disproportionata a jandarmilor si a fortelor de ordine care l-au inhatat in forta si l-au amendat pe cetateanul de bun simt in loc sa-l amendeze pe Ion Iliescu pentru ultraj, pentru limbajul de mahala si comportamentul specific lumpen-prolatariatului manifestat de fostul presedinte. Acesta a jignit public toti romanii care au manifestat vreodata impotriva sa, numindu-i pe cei care il contesta “dezaxati, psihopati, bezmetici anormali si dezechilibrati”.
Iliescu este obiectul cercetarilor penale deoarece, dupa preluarea puterii de catre camarila sa, au fost ucisi 942 de oameni, de aproape sase ori mai mult decat cei ucisi din ordinul lui Ceausescu, iar in iunie 1990, a fost cel care a cerut reprimarea cu bestialitate a manifestatiei din Piata Universitatii.
Conform datelor publice s-au inregistrat 162 de morti si 1107 de raniti pana in 22 decembrie 1989. Din data de 22 decembrie, dupa fuga lui Ceausescu s-au mai “produs” 942 de morti si 2245 de raniti. In primele zile ale instaurarii la putere a gruparii Iliescu, respectiv in perioada 22-27 decembrie 1989, au fost ucisi de aproape 6 ori mai multi oameni decat cei ucisi in zilele anterioare din ordinul lui Ceausescu.
Demonstratia studenteasca din Piata Universitatii la care s-au adaugat numerosi bucuresteni din toate categoriile social a tras un semnal de alarma fata de aparitia si dezvoltarea unor pericole grave care amenintau o Romanie ce se vroia iesita definitiv din comunism: revenirea grupurilor politice de natura bolsevica, impunerea de catre aceste grupuri a unei politici generale de distrugere nationala si subordonare fata de Moscova.
Ion Iliescu a fost cel care a ordonat folosirea de catre armata a munitiei de razboi importiva demonstrantilor din Piata Universitatii si a cetatenilor Capitalei. Jurnalul de lupta al Armatei din Garnizoana Bucuresti arata foarte clar ca Ion Iliescu personal a cerut Armatei sa puna glont pe teava deorece legionarii au invadat tara si “au ridicat drapelul verde, legionar, pe sediul Politiei Capitalei, deci miscarea este o rebeliune legionara si se trateaza ca atare”.
Armata a executat sarcinile impuse de Ion Iliescu astfel ca in cursul zilei de 13 iunie s-au tras 1.466 de gloante de razboi de catre militarii regimentului de la Buzau. Ulterior Ion Iliescu a mai adus si forte de tip paramilitar, mineri si “oameni ai muncii” care au calcat in picioare peste 3.400 de bucuresteni. Au mai fost incarcerati la unitatile de Securitate controlate de catre SRI si Virgil Magureanu peste 1.000 de studenti, intelectuali, barbosi din Piata Universitatii arestati ilegal de catre fortele de represiune coordonate de activul de cadre al F.S.N, organele 0215, S.R.I si armata. Spitalele din Bucuresti au inregistrat un numar de 746 de cazuri de raniti grav, s-au mai notificat oficial 6 morti, dar neoficial s-a afirmat ca in jur de 130 de morti au fost ingropati pe sest in cimitirul de neidentificati de la Straulesti.
Ion Iliescu este invinuit de participare la omor deosebit de grav, genocid si alte crime, dar Iliescu a replicat public, afirmand ca „singurul meu judecator este poporul roman”. Si Ceausescu a emis o parere similara inainte de a fi impuscat la ordinul lui Ion Iliescu. Crescut practic de Ceausescu si protejat ca un fiu adoptiv de catre familia sa, Iliescu poarta cu sine un stigmat sinistru, ceea ce nu il impiedica sa sustina ca aceia care il acuza vor sa „rescrie, inclusiv cu mana procuraturii, istoria”. Iliescu ii vestejeste public pe contestatarii sai, sustinand ca ar fi „indivizi care nu au nimic de-a face cu revolutia si cu idealurile ei”.
“Revolutia” a adus la putere o agentura ruseasca, imediat dupa lichidarea lui Ceausescu, compusa din cateva zeci de cadre militare, generali comandati direct de generalul Militaru, aflati in reteaua GRU (serviciile militare de informatii sovietice). Pe langa acestia, au fost concentrati in jurul nucleului de conducere al FSN „disidenti” cu orientare gorbaciovista, creati prin eforturile unui departament special al KGB ca urmare a unui plan de actiuni demarat inca din perioada in care la conducerea KGB-ului se afla Andropov, cel care l-a lansat public pe Gorbaciov.
Cercetarea aprofundata a contributiei retelei rusesti la preluarea controlului statului roman ar arunca in aer miturile fondatoare ale „Revolutiei” si ar trimite in derizoriu – sau dupa caz – in instanta o buna parte a actorilor politici de astazi. Tocmai de aceea este atat de „fierbinte” inca acest subiect in aparenta „istoric”, de aceea spunega Ion Iliescu pe aceasta tema.
Fostul presedinte Ion Iliescu a incercat prin toate mijloacele, prin acolitii sai, sa obtina musamalizarea si tergiversarea cerecetarilor in dosarele in care este invinuit – Revolutia romana si Mineriada din 13-15 iunie 1990.
Pentru toate acestea, cred reprezentantii si fostii lideri ai fenomenului Pietei Universitatii reuniti in cadrul CivicNet – Piata Universitatii, reprezentantii victimelor Mineriadei si ai organizatiilor civice, Ion Iliescu merita o dreapta judecata, in spiritul adevarului.
Pana se va avea loc acest fenomen mult-asteptat, invitam cu caldura pe toti cetatenii Romani, de cate ori il zaresc pe Ion Iliescu sa scoata un pantof, sau un ou clocit si sa isi exprime deschis sentimentele. Asociatiile noastre vor deschide un cont pentru achitarea eventualelor amenzi.
Sursa: George Roncea, Curentul, 19.12.2008
Judecătoare prietenă cu soţia acuzatului
16 decembrie 2008 Viorel Ene Comentarii 0
DOSARUL „DAN VOINEA“. Magistratul Anca Vlaicu, de la Tribunalul Bucureşti, care ar fi trebuit să se pronunţe în procesul civil în care Asociaţia Victimelor Mineriadelor (AVM) îi cere daune de 4.000.000 de euro procurorului militar Dan Voinea, a făcut, ieri, cerere de abţinere.
Motivul: este bună prietenă cu soţia magistratului militar. Drept urmare, tribunalul va decide, azi, cine va judeca această cauză în care reprezentanţii AVM îl acuză pe generalul Voinea de tergiversarea anchetei în dosarul „Mineriada iunie ’90“.
Sursa: Evenimentul Zilei, 11.12.2008
Istoria ilustrată a „Epocii de Aur”
La aproximativ un an de la preluarea puterii, după decesul subit al lui Gheorghe Gheorghiu-Dej (n.r. – 19 martie 1965), tânărul conducător Nicolae Ceauşescu părea apropiat – sau cel puţin simula apropierea – de cele sfinte. Acest lucru este reliefat prin intermediul a două fotografii-document din timpul vizitei de partid şi de stat de la Mănăstirea Neamţ din 1966, când am avut prilejul să-l vedem pe Ceauşescu intrând în sfânta biserică şi ascultându-l cu pioşenie pe starostele mănăstirii. Dacă în 1966 la Neamţ observăm un Ceauşescu uimit de arhitectura şi de pictura mănăstirii, la mijlocul anilor 80 se transformă, în demenţa lui ca urmare a diabetului de care suferea, într-un „distrugător al locurilor sfinte” şi, implicit, într-un ateu lipsit de orice apropiere de Dumnezeu. Astăzi, când epoca sa este deja obiect de studiu pentru cei care studiază istoria comunismului românesc, ateismul său este privit ca o expresie a firii sale, a dorinţei acestuia de a rupe legătura dintre credinţă şi popor, în contextul în care Biserica Ortodoxă Română fusese aservită întru totul de către regim. Sebastian Rusu
¥ A 420,”Fototeca online a comunismului românesc”, (16.12.2008), (ANIC, Fond ISISP, Nicolae Ceauşescu – Albume, Conducători de partid şi de stat la Mănăstirea Neamţ, cota 372/1966)
¥ A 421,”Fototeca online a comunismului românesc”, (16.12.2008), (ANIC, Fond ISISP, Nicolae Ceauşescu – Albume, Conducători de partid şi de stat la Mănăstirea Neamţ, cota 372/1966)
Sursa: Sebastian Rusu, Curentul, 17.12.2008
12 decembrie 2008 Viorel Ene Comentarii 0
Reprezentantii Asociatiei Victimelor Mineriadelor din Romania (AVRM) au dat in judecata Parchetul General dar si pe procurorul militar Dan Voinea, cerand daune morale in valoare de 4 milioane de euro pentru tergiversarea dosarelor mineriadelor, a declarat presedintele AVRM, Viorel Ene.
Procurorul militar Dan Voinea a declarat ca nu a fost anuntat cu privire la acest proces, ca si-a indeplinit toate obligatiile si ca a trimis instantei dosarul Mineriadei din 13-15 iunie inca din 2000. Voinea a mai spus ca in dosarul privind victimele de la Magurele si Baneasa a terminat cercetarile si le-a audiat pe toate cele 1.056 de persoane vatamate, insa a declinat dosarul la procurorii civili, informeaza NewsIn.
Potrivit avocatului lui Dan Voinea, membrii Asociatiei Victimelor Mineriadelor din Romania nu au calitatea procesuala si nu pot cere daune, astfel ca este posibil ca instanta sa se sesizeze din oficiu si sa respinga actiunea formulata de asociatie. Singura cale pentru continuarea procesului este ca victimele sa-l dea in judecata pe procurorul militar Dan Voinea. Primul termen al procesului va avea loc pe 10 decembrie la Tribunalul Bucuresti.
Sectia pentru procurori a Consiliului Superior al Magistraturii (CSM) a fost sesizata, pe 24 octombrie, de Comisia de disciplina pentru procurori in cazul lui Dan Voinea, adjunct al Sectiei Parchetelor Militare, pentru abateri disciplinare in exercitarea functiei. De asemenea, procurorul general, Laura Codruta Kovesi, i-a trimis, pe 27 octombrie, ministrului Justitiei, Catalin Predoiu, cererea de revocare a adjunctului Sectiei Parchetelor Militare, Dan Voinea, cel care s-a ocupat de dosarele Revolutiei si Mineriadei. Purtatorul de cuvant al Parchetului de pe langa inalta Curte de Casatie si Justitie, Robert Cazanciuc, a declarat ca solicitarea este insotita de o expunere de motive, document in care au fost preluate principalele constatari ale raportului de control al CSM la Sectia Parchetelor Militare.
Pentru a putea fi pusa in practica cererea procurorului general Laura Kovesi de revocare din functie a generalului Dan Voinea, ministrul Predoiu trebuie sa analizeze solicitarea procurorului general, dupa care, daca exista motive de revocare, trebuie sa ceara un aviz consultativ din partea Sectiei de procurori a CSM. Ulterior, potrivit procedurii, solicitarea este trimisa sefului statului, care poate accepta sau nu cererea de revocare din functie a lui Voinea.
Din cauza managementului defectuos, la controlul CSM au fost gasite 285 de dosare neinchise din 1990
Procurorul general, Laura Codruta Kovesi a explicat ca, desi au fost multe delegari ale unor procurori din teritoriu la structura centrala, Sectia Parchetelor Militare a rezolvat anul trecut doar trei rechizitorii. Dosarele au fost lucrate de mai mult de 10 procurori.
Potrivit lui Kovesi, inspectia judiciara nu a consemnat mai multe aspecte sesizate si anume tergiversarea dosarelor Revolutiei si Mineriadelor, precum si o rezolutie de incepere a urmaririi penale care nu a fost trecuta in registru. Procurorul general a mai spus ca dosarul Mineriadei, in care a fost cercetat Ion Iliescu pentru moartea si ranirea unor persoane in 13-15 iunie, ar fi stat 7 luni in nelucrare, inainte de a fi declinat procurorilor civili. In opinia procurorului general, vinovate pentru aceste nereguli ar fi fost conducerile care s-au succedat la sefia Sectiei Parchetelor Militare.
Sectia de procurori a Consiliului Superior al Magistraturii si-a insusit, pe 23 octombrie, cu majoritate de voturi, raportul de control la Sectia Parchetelor Militare, verificarile fiind cerute de procurorul general, dupa ce a dispus infirmarea rezolutiei de incepere a urmaririi penale pentru Ion Iliescu.
Potrivit lui Kovesi, procurorul militar Dan Voinea i-a prezentat lui Ion Iliescu o alta invinuire decat cea pentru care a inceput urmarirea penala. Ion Iliescu a fost pus sub invinuire, prin rezolutia din 19 iunie 2007, sub acuzatia ca la data de 13 iunie 1990 a determinat cu intentie interventia in forta a militarilor impotriva manifestantilor din Piata Universitatii din Capitala si din alte zone ale Bucurestilor, fapt ce a avut ca urmare moartea si ranirea prin impuscare a mai multor persoane. Intre timp, in cazul sau procurorii civili au dat neinceperea urmaririi penale.
Ca urmare, la controlul CSM au fost gasite 285 de dosare neinchise din 1990. Inspectorii sustin ca unul dintre motivele care au dus la intarzierea dosarelor este managementul defectuos.
Dan Voinea a detinut, intre anii 1997 si 2000, sefia Sectiei Parchetelor Militare. Voinea este cel care s-a ocupat de dosarul mineriadei din 13-15 iunie 1990 si de cel al Revolutiei din decembrie 1989. In aprilie 2006, Dan Voinea a fost numit in functia de procuror militar sef adjunct al Sectiei Parchetelor Militare.
Sursa: Ziare.ro, 04.12.2008
Kovesi cere demisia magistratului Dan Voinea
Procurorul general al României, Laura Codruţa Kovesi, a cerut ministrului Justiţiei demisia generalului magistrat Dan Voinea din funcţia de adjunct al Secţiei Parchetelor Militare. Potrivit Mediafax, cererea de revocare vine ca urmare a raportului de control privind activitatea Secţiei Parchetelor Militare.
Kovesi susţine că procedurile penale au fost încălcate grav în activitatea Secţiei Parchetelor Militare şi că resursele umane au fost folosite defectuos.
Unul din exemplele date de procurorul general în acest sens se referă la dosarele Revoluţiei şi Mineriadei, care după 18 ani încă sunt nefinalizate.
Dan Voinea este procuror militar din anul 1982. În perioada 1997-2000, Voinea a deţinut şefia Sectiei Parchetelor Militare din cadrul Parchetului de pe lângă Înalta Curte de Casaţie şi Justiţie. În decembrie 1989, a fost desemnat procuror în cazul procesului soţilor Ceauşescu, la acea dată având gradul de maior la Direcţia Procuraturii Militare.
Procurorul Dan Voinea a participat la procesul Elenei şi a lui Nicolae Ceauşescu, el întocmind rechizitoriul pe baza căruia cei doi au fost condamnaţi la moarte şi executaţi, în 25 decembrie 1989. Generalul magistrat Voinea este cel care a instrumentat două dintre cele mai importante dosare post-decembriste, cel al mineriadei din 13-15 iunie 1990 şi cel al Revoluţiei din decembrie 1989.
Sursa: Antena 3, 23.10.2008
Kovesi cere revocarea lui Dan Voinea
Procurorul general al României, Laura Codruţa Kovesi, i-a cerut, joi, ministrului Justiţiei să-l revoce pe magistratul Dan Voinea din funcţia de adjunct al Secţiei Parchetelor Militare, ca urmare a raportului de control privind activitatea Secţiei Parchetelor Militare.
Procurorul general a reclamant deficienţe majore în activitatea Secţiei Parchetelor Militare, inclusiv folosirea defectuoasă a resurselor umane, precum şi încălcări grave ale procedurii penale. În acest sens, Kovesi a dat ca exemple dosarele revoluţie şi mineriadei, care după 18 ani încă sunt nefinalizate.
Sursa: Gandul, 23.10.2008
La un pas de revocare: Pică Dan Voinea?!
Scaunul generalului de justiţie Dan Voinea, adjunct al Secţiei Parchetelor Militare, stă în pixul ministrului Justiţiei, Cătălin Predoiu.
Procurorul general al României, Codruţa Kovesi, va cere ministrului Justiţiei revocarea generalului Voinea din funcţie pentru neregulile constatate de CSM în activitatea parchetelor militare.
Secţia de procurori a Consiliului Superior al Magistraturii (CSM) şi-a însuşit ieri cu majoritate de voturi concluziile raportului de control al activităţii parchetelor militare. CSM a constatat că la nivelul SPM “există deficienţe pe toate componentele activităţii manageriale, sub aspectul organizării eficiente a activităţii, asumării responsabilităţii, aptitudinilor manageriale, verificării activităţii de urmărire penală, folosirii inadecvate a resurselor umane, dar şi în sensul repartizării neechilibrate a dosarelor”.
DECIZIA ÎI APARŢINE MINISTRULUI PREDOIU
După şedinţa CSM, procurorul general, Codruţa Kovesi, a declarat că va cere revocarea lui Dan Voinea din funcţie pentru “deficienţe majore” şi “încălcări grave ale procedurii penale”. Kovesi a exemplificat cu dosarele revoluţiei şi mineriadei. Kovesi s-a arătat nemulţumită că, deşi i-a pus la dispoziţie generalului Voinea toate resorturile necesare, aprobând bugete şi dispunând delegarea mai multor procurori din ţară, aceste anchete sunt nefinalizate chiar şi după 18 ani de la comiterea faptelor. Raportul CSM va fi comunicat ministrului Justiţiei, Cătălin Predoiu, cel care este şi singurul cu putere de decizie în privinţa revocării generalului. Dacă acesta va aprecia ca întemeiată solicitarea lui Kovesi, ministrul va propune preşedintelui ţării eliberarea lui
Voinea din funcţia de conducere, după ce va obţine avizul consultativ al CSM. De-a lungul timpului, Dan Voinea a fost şi atacat şi sprijinit de societatea civilă, criticat de politicieni şi “taxat” de Instanţa Supremă cu restituirea unor dosare pentru refacerea urmăririi penale. Are însă şi o “victorie” pentru care a şi fost premiat de societatea civilă: condamnarea definitivă a generalilor Stănculescu şi Chiţac la 15 ani de închisoare în dosarul Revoluţiei de la Timişoara. El a început urmărirea penală împotriva fostului preşedinte Ion Iliescu, încălcând o serie de norme procedurale, soluţia dispusă de procurorii civili fiind una total contrară: neînceperea urmăririi penale (NUP). Dan Voinea s-a abţinut să comenteze înainte de a primi comunicarea privind revocarea.
Sursa: Violeta Fotache, Jurnalul National, 24.10.2008
CNA ne dă dreptate!
PROTEST LA M.A.I.
Dosarul Mineriadei azi la Înalta Curte
Răspuns intermediar sesizare CNA
Articole si Stiri (632)
Stiri Mineriade (75)
Documente si dosare (167)
Dosar Mineriade (18)
Pagina principala (101)
Vinovati Mineriade (57)
Iliescu (43)

References: CSM 
 CSM 
 CSM 
 CSM 
 CSM 
 CSM